**KAUNO DAINAVOS PROGIMNAZIJA**

PATVIRTINTA

Kauno Dainavos progimnazijos

direktoriaus 2018-08-28 įsakymu Nr. V-156

**VAIKO GEROVĖS KOMISIJOS VEIKLOS PLANAS**

**2018 - 2019 m. m.**

**2018 M.**

 **Situacijos analizė**

 2018–2019 m. m. progimnazijoje mokosi 528 mokiniai, yra 21 klasių komplektas: trylika 1–4 klasių ir aštuoni 5–8 klasių komplektai. 2017–2018 m. m. mokėsi 497 mokiniai. Progimnazijoje dirba logopedė, dvi socialinės pedagogės, psichologė, spec. pedagogė, yra 1,5 mokytojo padėjėjo etato. Visiško integravimo būdu mokomas 19 specialiųjų poreikių mokinys. Nemokamą maitinimą gauna 21 mokinys. Daugumos progimnaziją lankančių mokinių šeimų socialinė-ekonominė padėtis yra vidutinė. Policijos įskaitoje esančių moksleivių nėra. 2018 m. niekam nepaskirta minimali ar vidutinė priežiūros priemonė, neatsirado mokinių, kurie buvo įtraukti į nepilnamečių, linkusių į pažeidimus sąrašus.

 Progimnazijoje sėkmingai tęsiama SEU (socialinis emocinis ugdymas) programa:

- nuo 2017 m. 1-4 klasėse pradėta įgyvendinti prevencinė programa „Laikas kartu“, naudojami savęs pažinimo sistemos „Auga asmenybė“ sąsiuviniai,

- nuo 2010 m. 5-7 klasėse įgyvendinama programa „Paauglystės kryžkelės“, naudojami savęs pažinimo sistemos „Auga asmenybė. II pakopa“ sąsiuviniai.

 VGK bendradarbiauja su socialiniais partneriais: Kauno vaikų teisių apsaugos skyriumi, Socialinių paslaugų centru (atvejų vadybininkais), Dainavos policijos komisariato bendruomenės pareigūnais, Kauno PPT, Dainavos mikrorajono mokymo įstaigomis, SEU institutu, A.Žikevičiaus saugaus vaiko mokykla, LSMU studentais.

 VGK 2017 – 2018 m. m. organizavo įvairias veiklas: gerumo akciją “Padėk“, skatinančią progimnazijos bendruomeniškumą, savanorystę, „Savaitės be patyčių“ renginius, pasaulinės “Dienos be tabako“ renginius, tarptautinės Tolerancijos dienos renginius, „Gegužė – mėnuo be smurto“ renginius, pasaulinės AIDS dienos renginius, stendus, skirtus aktualiai informacijai, pagalbai ir prevencijai, įvairias klasių valandėles.

 Buvo atlikta tiriamoji veikla: pirmokų ir penktokų adaptacija, penktokų nerimastingumo tyrimas, 5-7 klasių mokinių mokymosi motyvacijos tyrimas, 1-8 klasių mokinių savijautos tyrimas, 5-8 klasių mokinių saugios aplinkos progimnazijoje tyrimas, 3-7 klasių mokinių mokymosi stilių tyrimas.

 Krizinių situacijų 2017 metais buvo išvengta.

Įgyvendinant Vaiko gerovės komisijos veiklos planą, svarbu užtikrinti fiziškai, psichologiškai ir socialiai saugią ugdymo(si) aplinką progimnazijoje, siekiama ugdyti sąmoningą požiūrį į įstaigos tvarką, gerinti bendruomenės mikroklimatą organizuojant projektus, akcijas, renginius, švietėjišką veiklą.

 **Tikslas -** rūpintis vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, atlikti kitas su vaiko gerove susijusias funkcijas.

**Uždaviniai**

1. Teikti mokiniui kvalifikuotą pedagoginę, socialinę, psichologinę, specialiąją pedagoginę, specialiąją, švietėjišką pagalbą.

2. Siekti, kad progimnazijos bendruomenė, vadovaudamasi SEU principais, kuo aktyviau įsitrauktų į prevencinį darbą.

3. Organizuoti prevencinius renginius,susitikimus, diskusijas, paskaitas, seminarus progimnazijos bendruomenei, tėvams aktualiomis temomis.

4. Analizuoti mokinių elgesio taisyklių pažeidimus, smurto, patyčių, žalingų įpročių, pamokų nelankymo ir kitus teisėtvarkos pažeidimų atvejus.

5. Dalyvauti akcijose, SEU renginiuose.

6. Siekti ugdymo individualizavimo atsižvelgiant į vaiko amžių, brandą, psichines, fizines savybes, poreikius, socialinės aplinkos ir kitas ypatybes.

7. Konsultuoti tėvus (globėjus, rūpintojus) vaikų ugdymo organizavimo, elgesio, lankomumo, saugumo užtikrinimo ir kitais klausimais.

8. Vykdyti krizių valdymą progimnazijoje.

**Planas**

|  |  |  |  |
| --- | --- | --- | --- |
| Eil. nr. | Priemonė | Vykdymo laikas | Atsakingi asmenys |
| **VGK POSĖDŽIAI** |
| 1. | VGK plano sudarymas | 2018 m. rugsėjis | VGK nariai |
| 2. | VGK posėdžių organizavimas | Kartą per 2 mėnesius, esant poreikiui – dažniau  | VGK nariai |
| 3. | Vaiko interesų atstovavimo užtikrinimas VGK posėdžių metu | Visus m.m. | VGK nariai |
| 4. | VGK darbo ataskaita Mokytojų tarybos posėdžiuose, tėvų susirinkimuose | 2018 m. gruodis, 2019 m. birželis | VGK pirmininkas |
| 5. | Tikslingo pažangos ir pasiekimų planavimo bei fiksavimo lentelių panaudojimo stebėsenos aptarimas  | 2018 m. lapkritis, 2019 m. vasaris, gegužė | V.Trakinskienė, R.Žvirblienė, V.Jurkevičienė |
| **SPECIALUSIS UGDYMAS** |
| 6.  | Mokinių, turinčių specialiųjų ugdymosi poreikių ir švietimo pagalbos gavėjų, sąrašų sudarymas ir tvirtinimas | 2018 m. rugsėjis | R.Žvirblienė, R.Bagdonienė |
| 7. | Mokytojų parengtų Individualizuotų ir Pritaikytų bendrųjų programų rengimas ir derinimas | 2018 m. rugsėjis | 1-8 kl. vadovai, dalykų mokytojai, pagalbos mokiniui specialistai, V.Trakinskienė |
| 8. | Konsultavimas rengiantis pirminiam ar pakartotiniam įvertinimui dėl specialiojo ugdymo skyrimo  | Pagal poreikį | Klasių vadovai, dalykų mokytojai, pagalbos mokiniui specialistai, R.Žvirblienė  |
| 9.  | Švietimo pagalbos teikimas mokiniams, turintiems specialiųjų ugdymosi poreikių (pagalbos plano sudarymas, pažangos ir pasiekimų stebėsena ir analizė) | 2018 m. rugsėjis, atėjus naujam spec. poreikių mokiniui, 2019 m. sausis, birželis | VGK nariai |
| 10. | Mokinių, turinčių specialiųjų ugdymosi poreikių (negalių, sutrikimų, mokymosi sunkumų), tenkinimas:- specialiųjų ugdymosi poreikių turinčių mokinių pasiekimų aptarimas su mokiniais ir jų tėvais, mokytojais;- naujai atvykusių į progimnaziją mokinių, besimokančių pagal Individualizuotas ir Pritaikytas bendrąsias ugdymo programas, klasių vadovų, mokytojų konsultavimas;- vaiko psichines ir fizines galias atitinkančios ugdymo ir lavinimo įstaigos rekomendavimas;- rekomendacijų mokytojams ir mokinių tėvams (globėjams, rūpintojams) teikimas dėl specialiojo ugdymo metodų, būdų, mokymo priemonių naudojimo | Visus m. m.  | VGK nariai |
| 11. | Mokytojų darbo su specialiųjų ugdymosi poreikių mokiniais stebėsenos vykdymas | Visus m.m. | VGK nariai |
| 12. | Tikslingas mokinių poreikiams tenkinti skiriamų valandų panaudojimas dirbant su spec. poreikių mokiniais. | Visus m.m. | R.Žvirblienė |
| 13. | Individualaus darbo su švietimo pagalbos gavėjais vykdymas, mokinių tėvų (globėjų, rūpintojų) konsultavimas pasitelkiant SEU komiteto narius | Visus m.m. | VGK nariai |
| **PREVENCINĖ VEIKLA** |
| 14. | „Mokinių elgesio taisyklių“ pažeidimų analizė | Pagal poreikį | VGK nariai, klasių vadovai, tėvai |
| 15. | Mokinių elgesio taisyklių pažeidimų, smurto, patyčių, žalingų įpročių ir kitų teisėtvarkos pažeidimų atvejų analizavimas, prevencinių priemonių šių atvejų pažeidimams mažinti parinkimas ir jų taikymas | Visus m. m. | Klasių vadovai, dalykų mokytojai, pagalbos mokiniui specialistai  |
| 16. | Apibendrintos į pamokas vėluojančių mokinių ataskaitos rengimas: daugiausiai be pateisinamos priežasties į pamokas vėluojančių mokinių ir klasių nustatymas, poveikio priemonių parinkimas ir taikymas | Visus m. m. | V.Trakinskienė |
| 17. | Dalyvavimas projektuose, konkursuose, akcijose, prevencinių renginių organizavimas | Pagal renginių planus | VGK nariai, klasių vadovai |
| 18. | SEU lyderių veikla dalyvaujant prevenciniuose renginiuose | Pagal renginių planus | SEU komitetas |
| 19. | Pagalba klasių vadovams, organizuojant klasės valandėles | Pagal poreikį | Pagalbos mokiniui specialistai, klasių vadovai |
| 20. | Nemokamo maitinimo organizavimas | Visus m. m. | V.Trakinskienė |
| 21. | Informacinės medžiagos (stendų, lankstinukų, skrajučių) prevenciniais klausimais rengimas, jos platinimas stenduose, progimnazijos internetiniame puslapyje, Tamo dienyne | Pagal poreikį | Pagalbos mokiniui specialistai |
| **KRIZIŲ VALDYMAS** |
| 22. | Įvertinus krizės aplinkybes rengiamas krizės valdymo planas | Pagal poreikį | Progimnazijos administracija, VGK |
| 23. | Parengti informaciją ir informuoti apie krizę mokyklos bendruomenę, mokyklos savininko teises ir pareigas įgyvendinančią instituciją, teritorinę policijos įstaigą, vaiko teisių apsaugos tarnybą | Esant krizinei situacijai | Progimnazijos administracija, VGK |
| 24. | Kelti kvalifikaciją krizės valdymo klausimais | Pagal poreikį | Progimnazijos administracija, VGK |
| **VYKDOMOS SEU, PREVENCINĖS PROGRAMOS** |
| 25. | LIONS QUEST “Laikas kartu” - socialinio ir emocinio ugdymo programa | Visus m. m. | A.Reinikovienė |
| 26. | LIONS QUEST “Pauglystės kryžkelės “ -socialinio ir emocinio ugdymo programa | Visus m. m. | A.Reinikovienė |
| **TYRIMAI, ŠVIETĖJIŠKA VEIKLA** |
| 27. | Saugios ugdymo(si|) aplinkos progimnazijoje tyrimas, jo analizė ir pristatymas Mokytojų tarybos posėdyje, stendinis pranešimas progimnazijos erdvėse | 2018 m. spalis, 2019 m. kovas, balandis | Socialinės pedagogės ir psichologė |
| 28. | Socialinio paso sudarymas | 2018 m. lapkritis | Socialinės pedagogės |
| 29.  | 1, 5 klasių mokinių adaptacijos tyrimas, perengtos rekomendacijos klasių vadovams, būsimų penktokų tėvams  | 2018 m. spalis | Socialinės pedagogės ir psichologė |
| 30. | Nemaristingumo tyrimas, jo analizė ir pristatymas Mokytojų tarybos posėdyje | 2019 m. kovas | Socialinės pedagogės ir psichologė |
| 31. | Mokymosi stilių tyrimas, duomenų pristatymas, pagalba ir rekomendacijos mokytojams ir tėvams, mokiniams | 2019 vasaris, kovas | E.Vaitenkienė |
| 32. | Klasių mikroklimato tyrimas ir analizė | Pagal poreikį | E.Vaitenkienė |
| 33. | Pagalbos mokiniui specialistų susitikimai su 5-7 klasių mokinių tėvais  | 2 kartus per mokslo metus | Pagalbos mokiniui specialistai |